Komission asetus (EY) N:o 1186/2002, annettu 2 päivänä heinäkuuta 2002, maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 94/2002 muuttamisesta



Virallinen lehti nro L 173 , 03/07/2002 s. 0004 - 0004



Komission asetus (EY) N:o 1186/2002, annettu 2 päivänä heinäkuuta 2002, maataloustuotteita koskevista tiedotus- ja menekinedistämistoimista sisämarkkinoilla annetun neuvoston asetuksen (EY) N:o 2826/2000 soveltamista koskevista yksityiskohtaisista säännöistä annetun asetuksen (EY) N:o 94/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteita koskevista tiedotus- ja menekinedistämistoimista sisämarkkinoilla 19 päivänä joulukuuta 2000 annetun neuvoston asetuksen (EY) N:o 2826/2000(1) ja erityisesti sen 12 artiklan, sekä katsoo seuraavaa: (1) Komission asetuksessa (EY) N:o 94/2002(2), sellaisena kuin se on viimeksi muutettuna asetuksella (EY) N:o 434/2002(3), vahvistetaan asetuksen (EY) N:o 2826/2000 soveltamista koskevat yksityiskohtaiset säännöt. (2) Asetuksen (EY) N:o 94/2002 7 artiklassa määritellään tietyt yksityiskohtaiset säännöt, jotka koskevat komission ammattialan tai ammattialojen välisten järjestöjen laatimiin ohjelmiin kohdistamaa tarkastus- ja hyväksymismenettelyä. (3) Asetuksen (EY) N:o 94/2002 8 artiklassa säädetään asetuksen (EY) N:o 2826/2000 7 artiklan soveltamiseen liittyvistä tietyistä seikoista, jotka koskevat komission jäsenvaltioiden esittämiin ohjelmiin kohdistamaa tarkastus- ja hyväksymismenettelyä. (4) Selvyyteen ja oikeusvarmuuteen liittyvistä syistä on aiheellista täsmentää, että edellä tarkoitettuja menettelyjä täydennetään komission päätöksellä, joka koskee asetuksen (EY) N:o 94/2002 liitteessä III tarkoitetun ohjeellisen talousarvion mukaisesti tukikelpoisia ohjelmia. (5) Tämän vuoksi on syytä mukauttaa asetuksen (EY) N:o 94/2002 7 artiklan 3 kohtaa ja 8 artiklaa. (6) Tässä asetuksessa säädetyt toimenpiteet ovat hallintokomiteoiden maataloustuotteiden myynninedistämisestä pitämän yhteisen kokouksen lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 94/2002 7 artiklan 3 kohta seuraavasti: "3. Komissio päättää asetuksen (EY) N:o 2826/2000 6 artiklan 3 kohdassa tarkoitetussa lopullisessa luettelossa olevien ohjelmien tarkastamisen jälkeen viimeistään 15 päivänä marraskuuta ja ensimmäisen kerran 14 päivänä elokuuta 2002 ohjelmista, joiden rahoitukseen se voi osallistua tämän asetuksen liitteessä III vahvistetun ohjeellisen talousarvion rajoissa. Komissio ilmoittaa tästä päätöksestä asetuksen (EY) N:o 2826/2000 13 artiklassa säädetyille yhteisille hallintokomiteoille." 2 artikla Korvataan asetuksen (EY) N:o 94/2002 8 artiklan viimeinen virke seuraavasti: "Komissio päättää viimeistään 15 päivänä joulukuuta ja ensimmäisen kerran 30 päivänä syyskuuta 2002 ohjelmista, joiden rahoitukseen se voi osallistua tämän asetuksen liitteessä III vahvistetun ohjeellisen talousarvion rajoissa. Komissio ilmoittaa tästä päätöksestä yhteisille hallintokomiteoille." 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 2002. Komission puolesta Franz Fischler Komission jäsen (1) EYVL L 328, 21.12.2000, s. 2. (2) EYVL L 17, 19.1.2002, s. 20. (3) EYVL L 67, 9.3.2002, s. 6.